**ОБЩИНСКА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 20**

Днес, 16.10.2023 г. От 17.00 ч., се проведе заседание на Общинска избирателна комисия - Ямбол, при следния дневен ред:

1. Проект на решение относно заличаване регистрацията на кандидат за общински съветник в община Ямбол от регистрираната кандидатска листа за общински съветници на Партия “Движение за права и свободи”, при произвеждане на изборите за общински съветници и за кметове на 29 октомври 2023 г. – докладчик Светлина Карапетрова.

2. Проект на протоколно решение относно определяне на дати за провеждане на присъствени обучения от ОИК Ямбол на секционните избирателни комисии по Методически указания за прилагане на Изборния кодекс от СИК в настоящите местни избори и определяне на членове на комисията за обучител и резервен обучител.- докладчик Ани Канева.

3. Входяща поща - докладчик Галя Карчева.

4. Разни

**ПРИСЪСТВАХА:** 9 членове – Ани Канева, Светлина Карапетрова, Ангел Ангелов, Русалина Мирославова, Виолина Кавалджиева, Милена Иванова, Галя Карчева, Катя Апостолова, Димитър Събев.

**ОТСЪСТВАХА:** 2 членове - Пенка Илиева, Снежана Енчева.

Заседанието бе открито в 17:00 часа от председателя Ани Канева.

**АНИ КАНЕВА:** Уважаеми колеги, в зала сме 9 членове, налице е кворум. Откривам заседанието на Общинска избирателна комисия Ямбол.

За отчитане на поименното гласуване определям колегата Димитър Събев.

За протоколиращ заседанието определям колегата Анета Янузова.

Колеги, всички сте запознати с дневния ред. Имате ли предложения или възражения по него? Няма. Процедура по гласуване на дневния ред.

**ДИМИТЪР СЪБЕВ:** В зала 9, гласували ЗА- 9 членове – Ани Канева, Светлина Карапетрова, Ангел Ангелов, Русалина Мирославова, Виолина Кавалджиева, Милена Иванова, Галя Карчева, Катя Апостолова, Димитър Събев.

Против – няма.

**АНИ КАНЕВА:** Дневният ред се приема.

По т.1 от дневния ред докладва колегата Карапетрова . Заповядай!

**СВЕТЛИНА КАРАПЕТРОВА:** Колеги, предлагам Ви следния проект за решение:

ОТНОСНО: заличаване регистрацията на кандидат за общински съветник в община Ямбол от регистрираната кандидатска листа за общински съветници на Партия “Движение за права и свободи”, при произвеждане на изборите за общински съветници и за кметове на 29 октомври 2023 г.

В ОИК Ямбол е постъпило заявление от Николай Петров Касидов-упълномощен представител на Партия „Движение за права и свободи“, заведено под № 102/16.10.2023 г. във входящия дневник на комисията, с което е заявено искане за заличаване на лицето Илия Ангелов Андонов, като кандидат за общински съветник от листата на Партия „Движение за права и свободи“. Към заявлението е приложено искане от кандидата за общински съветник за заличаване на регистрацията му.

След извършена проверка се установи, че с Решение № 39-МИ от 25.09.2023 г. на ОИК Ямбол, Илия Ангелов Андонов е регистриран като кандидат за общински съветник под №6 в кандидатската листа за общински съветници на Партия „Движение за права и свободи“.

Заявлението е постъпило след изтичане на срока, посочен в чл. 417, ал. 5, изр. 2 от ИК, като в случая не е налице никоя от хипотезите на чл.417, ал.4 и ал.6 от ИК. При това положение не е допустимо нито предложение от партията за нов кандидат на мястото на заличения, нито преподреждане на кандидатската листа.

Съгласно т. 34 от Решение № 2122-МИ от 29.08.2023 г. на ЦИК, листата не се преподрежда, когато кандидат в регистрирана кандидатска листа на партия или коалиция се откаже след 28 септември 2023 г. В този случай мястото на отказалия се кандидат остава незаето. При изписване на имената и номерата в кандидатските листи върху информационното табло пред изборното помещение и в паравана за гласуване срещу номера и на мястото на името на отказалия се кандидат се вписва „заличен“.

Предвид изложеното и на основание с чл. 87, ал. 1, т. 15, във вр. с чл. 417, ал. 5 от Изборния кодекс и Решение № 2122-МИ от 29.08.2023 г. на ЦИК, Общинската избирателна комисия Ямбол,

**Р Е Ш И:**

**1.ЗАЛИЧАВА регистрацията на Илия Ангелов Андонов**, **с ЕГН , като кандидат за общински съветник в община Ямбол, вписан под №6** в кандидатската листа на Партия “Движение за права и свободи”, регистрирана с Решение № 39-МИ от 25.09.2023 г. на ОИК Ямбол за участие в изборите за общински съветници в община Ямбол, при произвеждане на изборите за общински съветници и за кметове на 29 октомври 2023 г.

**2.АНУЛИРA** издаденото удостоверение за регистрация на Илия Ангелов Андонов като кандидат за общински съветник.

**3.УКАЗВА** на Кмета на община Ямбол да предприеме съответните действия, а именно:

Върху информационните табла за СИК с номерата и имената на кандидатите за общински съветници, които ще се поставят пред изборните помещения и в параваните за гласуване, срещу номера и на мястото на името на заличения кандидат да се изпише **„заличен“**.

**4.**Препис от настоящото решение да се изпрати на Кмета на община Ямбол за изпълнение на указанията.

Решението подлежи на оспорване пред ЦИК, чрез ОИК, в тридневен срок от обявяването му, по реда на чл.88 от Изборния кодекс.

**АНИ КАНЕВА:** Колеги, има ли изказвания по проекта? Не се правят. Процедура по гласуване.

**ДИМИТЪР СЪБЕВ:** В зала 9, гласували ЗА - 9 членове – Ани Канева, Светлина Карапетрова, Ангел Ангелов, Русалина Мирославова, Виолина Кавалджиева, Милена Иванова, Галя Карчева, Катя Апостолова, Димитър Събев.

Против – няма.

**АНИ КАНЕВА:** Решението се приема и е с № 70 – МИ от днешна дата.

Във връзка с така приетото решение възлагам на колегата Иванова, след приключване на заседанието, да изготви придружително писмо с препис от настоящото решение, което да изпратим на кмета на община Ямбол за изпълнение.

В 17:06 ч. в залата влиза Пенка Илиева.

**АНИ КАНЕВА:** По т.2 от дневния ред, ви докладвам, че във връзка с вече излезлите методически указания и провеждането на обучения на СИК от ОИК – Ямбол, съгласувано с община Ямбол, трябва да определим съответно дати за обучения. Съобразявамe се с община Ямбол, тъй като залата, която ползваме е на общината, а там се провеждат и културни мероприятия. Общината ни е дала дати 24.10. 2023 г. и 25.10.2023 г., като предлагам да определим тези дати за обучение на СИК. Да ги обявим и като съобщение, в което да отразим, че СИК трябва да пристигнат в 17:15 ч., за да може да се регистрират и в 18:00 ч. да започне обучението. За обучител на СИК по методическите указания предлагам колегата Димитър Събев, който от много години във всички РИК и ОИК, в които е участвал е обучавал СИК. Считам, че той е с най-голям опит в тази област и е най-подходящия да бъде определен за обучител. За резервен обучител предлагам колегата Катя Апостолова.

Други предложения има ли? Не се правят. В такъв случай, ви предлагам протоколно решение в следния смисъл:

Общинска избирателна комисия Ямбол,

РЕШИ:

1.ПРИСЪСТВЕНИ ОБУЧЕНИЯ НА ЧЛЕНОВЕТЕ НА СИК ПО МЕТОДИЧЕСКИТЕ УКАЗАНИЯ, ЩЕ СЕ ПРОВЕДАТ ОТ ОБЩИНСКА ИЗБИРАТЕЛНА КОМИСИЯ ЯМБОЛ, В ЗРИТЕЛНАТА ЗАЛА НА ОБЩИНА ЯМБОЛ, а именно:

- на 24.10.2023г. - от СИК №1 до СИК №51.

РЕГИСТРАЦИЯТА НА ПРИСЪСТВАЩИТЕ ЗАПОЧВА В 17:15 Ч. НАЧАЛОТО НА ОБУЧЕНИЕТО Е В 18:00 Ч.

- на 25.10.2023г. - от СИК №52 до СИК №103.

РЕГИСТРАЦИЯТА НА ПРИСЪСТВАЩИТЕ ЗАПОЧВА В 17:15 Ч. НАЧАЛОТО НА ОБУЧЕНИЕТО Е В 18:00 Ч.

2.ОПРЕДЕЛЯ за обучител Димитър Събев - член на ОИК Ямбол

3.ОПРЕДЕЛЯ за резервен обучител Катя Апостолова - член на ОИК Ямбол

**АНИ КАНЕВА:** Колеги, процедура по гласуване.

**ДИМИТЪР СЪБЕВ:** В зала 10, гласували ЗА - 10 членове – Ани Канева, Светлина Карапетрова, Ангел Ангелов, Русалина Мирославова, Виолина Кавалджиева, Милена Иванова, Галя Карчева, Катя Апостолова, Димитър Събев, Пенка Илиева.

Против – няма.

**АНИ КАНЕВА:** Решението се приема като протоколно такова от днешна дата.

Да се публикува съобщение на страницата на ОИК Ямбол, съобразно протоколното решение.

**АНИ КАНЕВА:** По т.3 от дневния ред докладва колегата Карчева. Заповядай!

**ГАЛЯ КАРЧЕВА** докладва постъпилата входяща поща.

**АНИ КАНЕВА:** Колеги последващата т. 4 - разни, има ли изказвания? Не се правят.

**АНИ КАНЕВА:** Поради изчерпване на дневния ред закривам заседанието. За следващото заседание ще бъдете уведомени по съответния ред.

Заседанието беше закрито в 17:15 часа.

Председател:

Ани Канева

Зам. Председател:

Светлина Карапетрова